صمد بہرنگی

صمد بہرنگی (فارسی: صمد بهرنگی‎, آذری بولی : صمد بهرنگی, 24 جون1939ء - 31 اگست1967ء)ایران کے شہر تبریز کے قصبہ چرنداب میں پیدا ہوئے۔ آپ کو ایرانی دانشور، استاد، سماجی کارکن، نقاد، مترجم اورکہانی نویس کے طور پر جانا جاتا ہے۔ آپ اپنے افسانوں اور بچوں کے لیے لکھی گئی کتابوں کے باعث بھی مشہور ہوئے۔ ان کی بہت سی تحریروں کے تراجم دنیا کی کئی زبانوں میں ہو چکے ہیں۔

1979 کے انقلاب ایران سے پہلے شاہ کی حکومت کے خلاف جن ادیبوں نے اپنی تحریروں کے ذریعے لوگوں میں سیاسی شعور پیدا کیا ان میں سے ایک صمد بہرنگی بھی تھے۔ آپ اپنے ایک افسانے کی وجہ سے بہت مشہور ہوئے جس کا عنوان ’ماہی سیاہ کوچولو‘ تھا۔ اس میں انھوں نے مچھلیوں کی زبانی بتایا کہ انقلاب کیسے لایا جائے۔ صمد بہرنگی کو شاہ کی خفیہ ایجنسی ’ساواک‘ نے اُٹھا لیا اور اذیت کے بعد انھیں قتل کر کے ان کی لاش دریا میں پھینک دی۔ صمد بہرنگی کا یہ افسانہ آج بھی یورپ اور امریکہ کی یونیورسٹیوں میں پڑھائے جانے والے نصاب میں شامل ہے۔ امتیازی حیثیت کے حامل اس افسانے کا اُردو ترجمہ 'کمسن سیاہ مچھلی' کے عنوان سے تہمینہ یاسمین محمد نے اور 'ننھی سیاہ مچھلی' کے نام سے نسترن شہیدی نے کیا۔
زمرہ:1939ء کی پیدائشیں
زمرہ:1968ء کی وفیات
زمرہ:بیسویں صدی کے مضمون نگار
زمرہ:آذربائیجانی زبان کے مصنفین
زمرہ:اموات بسبب غرق آب
زمرہ:ایرانی بچوں کے مصنفین
زمرہ:ایرانی مضمون نگار
زمرہ:آذربائیجانی منظر نویس
زمرہ:بیسویں صدی کے مترجمین
زمرہ:24 جون کی پیدائشیں
زمرہ:معاشرتی ناقدین
زمرہ:1967ء کی وفیات
زمرہ:ایرانی معلمین
زمرہ:ایرانی مترجمین
زمرہ:بیسویں صدی کے آذربائیجانی شعرا
زمرہ:فارسی زبان کے مصنفین
زمرہ:بیسویں صدی کے ایرانی مصنفین
زمرہ:ایرانی شعراء
زمرہ:ایرانی شخصیات
زمرہ:ایرانی صحافی
زمرہ:ایرانی مرد مصنفین
زمرہ:آذربائیجان کی شخصیات